"התיקונים" 50: ב"הארץ" אמביוולנטיים כלפי ניקוד, ביס מאחרים את התנ"ך, צעיר פלסטיני מגלה שהוא בן 40, ועוד כשלים היסטורים וטעויות חגיגיות לפסח
  חג שמח, יהודים! מודעה ב-ynet מציעה מתנה מפנקת לחג הפסח: אופה לחם דיגיטלי. המפרסמים גם מבטיחים אספקה עד ערב החג, כי אין דבר יותר מבאס מלהגיע לסדר פסח ולגלות שהמארחים שוב לא הכינו לחם טרי.  עוד מבצע ב-ynet לציון המעבר מעבדות לחירות: ילד ב-90 דולר. במודעה לא מצוין אם מדובר בילד נוצרי.  ועוד שני תיקוני פסח מארכיון "התיקונים": 1. פרעה מלך מצרים שיעבד את בני ישראל, העביד אותם בפרך ושיסה בהם את צבאו. הפסח נחוג לציון שחרור בני ישראל מעולו של העריץ המצרי. אבל במחלקה המסחרית של המקומון "העיר" בחרו דווקא בתמונת מסכה מוזהבת של פרעה לקישוט שער המוסף לכבוד החג ("התיקונים", 1.4.09).  2. בכתבה על מחקר העוסק בחלומות שפורסמה ב"הארץ" (2.4.09) נכתב: "בספר בראשית, כשחלומות על פרות רזות וגידולי תירס חיוורים מתחילים להדאיג את פרעה, לא היה זה בלתי הגיוני מצד יוסף לומר לשליט שחלומותיו מבטאים את חששו מבצורת". אבל אנחנו יודעים שפרעה חלם על פרות ושיבולים: "וְהִנֵּה שֶׁבַע שִׁבֳּלִים" (בראשית, מ"א, ה). מאיפה הגיע תירס לחלום פרעה על-פי גרסת "הארץ"? הרי התירס בוית במקסיקו והופץ בשאר יבשות העולם רק אחרי שקולומבוס הביא אותו לספרד במאה ה-15. מקור הכתבה ב"ניו-יורק טיימס", שם המשפט המקורי הוא "Pharaoh becomes concerned over his dreams of emaciated cattle and withered ears of corn". ואכן, בתרגום לתנ"ך של המלך גיימס תורגמו "שיבולים" ל"corn", אלא שאין מדובר בירק שאנחנו נוהגים להכין ממנו פופקורן, אלא בכינוי כללי לדגן הנפוץ ביותר באזור מסוים או לגרגירים של אותו דגן ("התיקונים", 11.4.09). מהנעשה בממשל ב"ידיעות אחרונות" (18.3.10) מינו את בנימין בן-אליעזר לשר החוץ. הם עוד ישמעו מאביגדור ליברמן.  ועדה של משרד הבריאות? החינוך? ואולי זו ועדה בין-משרדית? ("הארץ", 16.3.10).  ד"ר אלכס אדלר בתפקיד ח"כ אלכס מילר (אתר "הארץ", 14.3.10).  תמונה קשורה כשל תמונה מפואר ב"ניו-יורק טיימס" (2.3.10).  כשל תמונה היסטרי במקו (7.3.10).  ד"ש ממשה שיפוצים יש אנשים ששמם הוא שם נרדף למקצוע שלהם. ולפעמים זה להפך (אתר "הארץ", 16.3.10).  גיל זה עניין של הרגשה ובאתר "הארץ" (17.3.10) מרגישים שאיש בשנות ה-40 לחייו הוא "צעיר פלסטיני".  מה קורה פה? איך אפשר לקרוא את זה? ב"מוסף הארץ" (5.3.10) פורסם אייטם שמבקר ניקוד שגוי של מלים. האייטם הועלה גם לאתר האינטרנט, אבל בלי הניקוד, וללא משמעות (תקלה דומה אירעה בטור של בני ציפר על ניקוד, במוסף "תרבות וספרות", 15.9.06).  עריכה/הגהה/האחדה שתי שגיאות הקלדה בכתובית אחת בערוץ 10 (17.3.10).  "זה לא יעזור עם נבכה", אבל זה יעזור אם תבדקו את האיות לפני הפרסום ("ישראל היום", 16.3.10).  מרכאות מיותרות מעצב הדמויות הפך ל"מעצב הדמויות" (עכבר העיר אונליין, 14.3.10).  החומה הצינית מבקר המדינה והמודעה שלצדו עושים את הנחמיה שטרסלר.  והערב בטלוויזיה "בן חור" הופך ב-yes ל"אפוס תנ"כי מרהיב", אף שעלילתו מתרחשת דווקא בתקופת הברית החדשה.  המלצת מדריך הטלוויזיה של ynet: צפו בתוכנית התעודה "נשוב לשדר ב-09:15".  ניצן מחליף את יונתן כ, שיצא לחופשה, ומדווח שלפי "העין השביעית" (14.3.10), העיתון הוא המחרה העיקרי של הרדיו.  תודה לסייענים דניאל רוזנבלט, גבריאל אפטר, יעקב לקס, ירון, גיא לרר, רותם שמחה, מורן שריר, מרדכי ברנר, דן מלמד, עומר כביר, אורן פרסיקו, יותם הדר, ניצן, יובל קרופיק ועופר ברנשטיין. תודה לעמיתים שלנו, שמאתריהם הבאנו כמה מהתיקונים פה: ירון ב"כשל", סטגדיש ב"רוטר.נט", שוקי בלס ב"לאטמה", תמר עילם גינדין בבלוגה, דורי בן ישראל ב"מזבלה", רועי ב"ימים מוזרים" והווארד קורץ בטוויטר שלו. נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.